**PMTTENM022 Építőművészeti kísérleti tervezés  
2014-15 tavaszi szemeszter**

**Belsőépítész környezettervező művész, Építőművész mesterszak**

**BEKMEN - Belsőépítész környezettervező művész**

**Kód:** PMTTENM022T

**Szemeszter:** 2

**Kreditszám:** 3

**Órák száma (ea/gy/lab):** 0/0/2

**Számonkérés módja:** félévközi jegy

**Előfeltételek:** -

**Tantárgy felelős:** dr. Rétfalvi Donát

**Oktatók:** dr. Rétfalvi Donát

**EOMMNE - Építőművész mesterszak**

**Kód:** PMTTENM022D

**Szemeszter:** 4

**Kreditszám:** 5

**Órák száma (ea/gy/lab):** 1/0/3

**Számonkérés módja:** félévközi jegy

**Előfeltételek:** -

**Tantárgy felelős:** dr. Rétfalvi Donát

**Oktatók:** dr. Rétfalvi Donát

**1. Rövid leírás:**

Az építészet, design és társadalom kölcsönhatását figyelve, elemezve a kurzus javaslatot tesz az aktuális építészeti kérdések megválaszolására, irányított műhelygyakorlat keretében. Ezek az Építészeti Intézet által szervezett, vagy általa preferált akciók lehetnek, melyek egyszerre valós kihívások elé is állítják a hallgatót. Mindig aktuális, félévente változik.

**2. Általános követelmények:**

a.)Követelmények a szorgalmi időszakban:

A tantárgy felvétele az ETR-ben.

Foglalkozásokon való részvétel:

Gyakorlatokon: kötelező (Max. 2 igazolt hiányzás) a jelenlét – a tematikában meghatározott készültségi fokkal. Nem megfelelő órai munkavégzés vagy felkészületlenség nem egyenlő a jelenléttel, ami hatással lehet a félév értékelésére is.

b.) A félévzárás módja, feltétele:

- A gyakorlati foglalkozásokon való, a kreditrendszerű TVSZ előírása szerinti részvétel. A félév során a hiányzás elfogadható mértéke az órák 30%-a.

*(PTE TVSZ.10/45.§(2)189 A felvett kurzusok foglalkozásain a részvétel hallgatói kötelezettség. A hallgató számára az adott tantárgyból érdemjegy, minősítés szerzése, illetve félévvégi aláírás csak abban az esetben tagadható meg hiányzás miatt, ha a megtartott foglalkozásoknak a tantárgy meghirdetésekor megszabott hányadát meghaladóan hiányzott. Ebben az esetben a tanulmányi nyilvántartásban a nem teljesítette bejegyzés szerepel. A szakfelelős a hiányzás elfogadható mértékét az összes órák 15-30 %-ában állapíthatja meg a tantárgy meghirdetésekor.)*

*(PTE TVSZ 2.sz.melléklet 1/A. §325(5) Az előadásokon a létszámellenőrzés módszerét a tantárgyfelelős határozza meg.)*

*(PTE TVSZ 2.sz.melléklet 1/A. §325(6) A hiányzások elfogadásának szabályai:*

*a) az a hallgató, aki a tantárgy foglalkozásainak kevesebb, mint 15 %-áról hiányzott, hiányzás miatt nem marasztalható el.*

*b)327 akinek hiányzása 15 és 25 % között volt (bármely okból), a tantárgyfelelős a félév elfogadását az egyedi eset kivizsgálásával dönti el.*

*c) akinek hiányzása eléri a 25 %-ot (bármely okból, igazoltan vagy a nélkül), vizsgára nem bocsátható.)*

- A félév során kiadott feladatok maradéktalan teljesítése

- A félév során a feladatokat prezentálni kell grafikai, műszaki rajz és építészeti modell segítségével. A féléves eredményt az órákon való aktív részvétel, a feladatok határidőre történő leadása, a feladatok építészeti és műszaki tartalma, minősége befolyásolja!

b.) Követelmények a vizsgaidőszakban:

A tantárgy vizsgakurzusként való felvétele az ETR-ben.

A félév féléves jeggyel zárul, melyet a szorgalmi időszak lezártával kapnak a hallgatók.

Érdemjegy- pontrendszer

63- 70 5 (jeles)

56- 62 4 (jó)

49- 55 3 (közepes)

42- 48 2 (elégséges)

**3. Cél:**

A tantárgy célja aktuális és valós - építészeti, városépítészeti, belsőépítészeti és a design területekről előforduló - problémák feltárása, elemzése, analizálása. Kísérletezést, folyamatos kommunikációt, szakmai fejlődést generáló, személyre szabható irányokat tárjanak fel, a hallgatók egy speciális munkamódszert sajátítanak el, az ilyen típusú feladatokhoz szükséges rajzi és verbális önkifejezést gyakorolják, designer és építészeti eszközöket ismernek meg.

**4. Módszer:**

RAJZ FELADATOK:

A félévben meghirdetett hazai és nemzetközi, illetve a PMMIK által meghirdetett workshopokon illetve pályázatokon való részvétel.

formai követelmények:

a pályázati kiírásokban szereplő formátumban. A leadott feladatoknak magas esztétikai, grafikai, építészeti-grafikai minőséget is kell bírniuk, a félévvégi értékelés során ez is szempont lesz. A mérhető műszaki és esztétikai minőség vitatható esetben pótlásra, ismétlésre adhat okot.

értékelés: A félévvégi prezentációt a Tervezési és Építészeti Ismeretek Tanszék oktatói értékelik. Az értékelés nyilvános.

szempontrendszer:

alaki – formai követelmények, építészeti grafikai tartalom, minőség, vizuális és verbális kommunikáció, a tematikának való megfelelés. A félév szempontjából csak a benyújtott tervpályázatok fogadhatók el a félévvégi prezentációban.

Beadandó munkarészek:

rajzfeladatok:

lásd: a pályázati kiírásokban feltüntetetteknek megfelelően.

félévvégi beszámoló:

a félévvégi bemutató digitálisan feldolgozott előadás formájában. A feladatok CD formátumban, digitálisan is beadandóak, PDF formátumban.

**5. Irodalom:**

könyv:

Fiell C.- Fiell P.: Design a 21. században. (Budapest: Taschen- Vince) 2004

Ernyei Gy.: Design: tervezés elmélet és termékformálás 1750-2000. (Budapest- Pécs: Dialóg Campus) 2001

Sparke P.: Design: mesterek és mesterművek. (Budapest: Atheneum 2000) 2000

Foley E.: The book of decorative furniture. (London: Jack Publisher) 1911

Lakshmi Bhaskaran: A forma művészete (Budapest: Scolar Kiadó) 2007

Zalavári József: A forma tervezése (Budapest: Scolar Kiadó) 2008

Matthew Healey: Mi az a branding? (Budapest: Scolar Kiadó) 2009

folyóirat:

Architectural Record (archrecord.construction.com), Arquitectora Viva (arquitecturaviva.com), Domus (domusweb.it), The Architectural Review (arplus.com), A10 (a10.eu), Detail (detail.de), Internimagazine (internimagazine.it), Architonic (architonic.com), Frame (framemag.com)

internetes csatornák:

www.world-architects.com, www.campobaeza.com, www.barqo.cl, www.arcspace.com, [www.archinect.com](http://www.archinect.com)

**6. Követelmények, pótlások:**

A félévben elvégezendő feladatok:

Beadási határidők, legkésőbbi benyújtás lehetősége, ideje stb.: lásd a félév időbeosztása lent. a féléves időbeosztás úgy készült, hogy magában foglalja a TVSZ által kötelezően előírt késedelmes benyújtási lehetőséget.

Félévközi számonkérések:

A félév közben az aktuális feladatok leadása, félév végén az eredmények prezentációja (a meghirdetett időpontban és helyen)

A szemeszterben megszerezhető pontszámok részletezése:

- feladat(ok) tartalma: 20 pont

- feladat(ok) rajzi kommunikációja: 10 pont

- feladat(ok) verbális kommunikációja: 10 pont

- összbenyomás: 30 pont

egyes feladatok minimális pontszáma:

- feladat(ok) tartalma: 12 pont

- feladat(ok) rajzi kommunikációja: 6 pont

- feladat(ok) verbális kommunikációja: 6 pont

- összbenyomás: 18 pont

**7. Program (labor):**

**L01 Minden héten szerda 14.45-16.15 Rókus u. K-013**

1. hét Regisztráció

2. hét feladat megbeszélése, csoportbeosztás ismertetése

3-9. hét meeting

10. hét Tavaszi szünet

11-14. hét meeting

15. hét A féléves teljesítmény prezentálása, csak személyes megjelenéssel, regisztrációval lehetséges, kizárólag a meghirdetett időpontban, és annak helyszínén. A hiányosnak, nem megfelelő minőségűnek ítélt munkákat a gyakorlatvezető továbbdolgozásra, javításra visszaadhatja, de a végaláírást meg kell szerezni, a végaláíráshoz minden tervrészt be kell mutatni!!!

A félév folyamán felmerülő kérdésekkel, problémákkal a tantárgyfelelőst lehet keresni.

dr.Rétfalvi Donát

tantárgyfelelős

Pécs, 2015.02.01.